Document ID: 31991R0513

ΚΑΝΟΝΙΣΜΟΣ ( ΕΟΚ ) αριθ . 513/91 ΤΟΥ ΣΥΜΒΟΥΛΙΟΥ της 25ης Φεβρουαρίου 1991 που καθορίζει τους γενικούς κανόνες για την εισαγωγή ελαιολάδου, καταγωγής Τυνησίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,
την πρόταση της Επιτροπής,
Εκτιμώντας :
ότι το άρθρο 4 του πρόσθετου πρωτοκόλλου της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας ( 1 ), που υπογράφηκε στις 26 Μαΐου 1987, προβλέπει την είσπραξη ειδικής εισφοράς για κάθε περίοδο εμπορίας, κατά τη διάρκεια της χρονικής περιόδου που περιλαμβάνεται μεταξύ της ημερομηνίας έναρξης ισχύος του εν λόγω πρωτοκόλλου και της 31ης Δεκεμβρίου 1990, και εντός ορίου ποσότητας 46 000 τόνων μη επεξεργασμένου ελαιολάδου των κωδικών ΣΟ 1509 10 10 και 1509 10 90, που λαμβάνεται εξ ολοκλήρου στην Τυνησία και μεταφέρεται κατευθείαν από τη χώρα αυτή στην Κοινότητα -
ότι οι προαναφερόμενες διατάξεις παρατάθηκαν μέχρι τις 31 Δεκεμβρίου 1993 μετά από συμφωνία υπό μορφή ανταλλαγής επιστολών μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας, η οποία καθορίζει το καθεστώς που πρέπει να εφαρμόζεται, από 1ης Ιανουαρίου 1991, κατά την εισαγωγή στην Κοινότητα μη επεξεργασμένου ελαιολάδου, καταγωγής Τυνησίας ( 2 )-
ότι η παρούσα και η προβλεπόμενη κατάσταση του εφοδιασμού της κοινοτικής αγοράς σε ελαιόλαδο επιτρέπει τη διάθεση της ποσότητας αυτής χωρίς να υπάρχει κίνδυνος διατάραξης της αγοράς αν δεν συγκεντρωθούν οι εισαγωγές σε σύντομο χρονικό διάστημα κάθε περιόδου εμπορίας -
ότι είναι σκόπιμο να προβλεφθεί ότι μπορούν να εκδίδονται πιστοποιητικά εισαγωγής με μηνιαίο ρυθμό που θα καθορισθεί, χωρίς να θίγεται η προσφορά που έκανε η Κοινότητα στην Τυνησία να εξάγει την προαναφερόμενη ποσότητα ελαιολάδου στην Κοινότητα -
ότι, προκειμένου να εξασφαλισθεί η ορθή εφαρμογή του συστήματος των ποσοστώσεων, θα πρέπει να ανατεθεί η διαχείριση του συστήματος στην Επιτροπή -
ότι, από την 1η Ιανουαρίου 1991, η Ισπανία και η Πορτογαλία, δυνάμει των άρθρων 97 και 295 της πράξης προσχώρησης, εφαρμόζουν ιδιαίτερη εισφορά, που υπολογίζεται σύμφωνα με τις εν λόγω διατάξεις, στο ελαιόλαδο καταγωγής Τυνησίας που αναφέρεται στο προαναφερόμενο πρόσθετο πρωτόκολλο - ότι πρέπει, κατά συνέπεια, να προβλεφθούν μέτρα για να αποφευχθεί η διάθεση στην κατανάλωση, στην Ισπανία και στην Πορτογαλία, του εν λόγω ελαιολάδου χωρίς την είσπραξη της αντίστοιχης εισφοράς - ότι πρέπει τα μέτρα αυτά να προσδιορισθούν στις λεπτομέρειες εφαρμογής του παρόντος κανονισμού,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Το μη επεξεργασμένο ελαιόλαδο των κωδικών ΣΟ 1509 10 10 και 1509 10 90, που λαμβάνεται εξ ολοκλήρου στην Τυνησία και μεταφέρεται από τη χώρα αυτή κατευθείαν στην Κοινότητα και για το οποίο εισπράττεται η ειδική εισφορά που αναφέρεται στο άρθρο 4 του πρόσθετου πρωτοκόλλου της συμφωνίας συνεργασίας μεταξύ της Ευρωπαϊκής Οικονομικής Κοινότητας και της Δημοκρατίας της Τυνησίας ή η εισφορά που εφαρμόζεται στην Ισπανία και στην Πορτογαλία δυνάμει των άρθρων 97 και 295 της πράξης προσχώρησης, εισάγεται με ρυθμό που πρόκειται να καθορισθεί . Άρθρο 2
Η Επιτροπή αναλαμβάνει τη διαχείριση των εισαγωγών . Επιτρέπει στα κράτη μέλη να εκδίδουν πιστοποιητικά εισαγωγής, με βάση καθορισθέν χρονοδιάγραμμα, και μέχρις ότου εξαντληθεί η μέγιστη ποσότητα των 46 000 τόνων ανά περίοδο εμπορίας . Άρθρο 3
Οι λεπτομέρειες εφαρμογής του παρόντος κανονισμού, και ιδίως εκείνες που αποσκοπούν στην αποφυγή των εκτροπών του εμπορίου, θεσπίζονται σύμφωνα με τη διαδικασία που προβλέπεται στο άρθρο 38 του κανονισμού αριθ . 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 3577/90 ( 4 ). Άρθρο 4
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 25 Φεβρουαρίου 1991 .

Labels: 3
17
18